Inges Havetips: februar 2011\nFornylig spurgte en af mine venner mig om, hvilke roser hun skulle plante i sin have. Jeg må desværre indrømme, at jeg blev hende svar skyldig.\nDer findes ufattelig mange vidunderlige roser, og der kommer hele tiden nye til. Der er høje og lave roser. Buskede roser, storblomstrede roser, slyngroser, buketroser, vilde roser, engelske roser, miniroser, historiske roser. Nogle dufter, mange remonterer, flertallet stikker og river!\nOg så er der farverne. Selv det trænede øje kan have svært ved at se forskel på de fine nuancer, og desuden er der jo forskel på øjnene, der ser. Vi opfatter som bekendt ikke farver helt ens.\nUndertiden ændrer rosen også kulør. Da jeg i sin tid plantede den skønt duftende Prinsesse Alexandra, lyste hun nærmest violet. I dag er hun blot almindelig pink – men selvfølgelig også kun grevinde. Sådan kan både roser og kærligheden overraske.\nDybest set afhænger succes med roser i langt højere grad af jordbund, voksested og pasning end af sorter, arter og slægter. Selv den smukkeste og mest omhyggeligt udvalgte rose vil mistrives, hvis den ikke får rigeligt med sol, gødning og vand - samt masser af kærlighed.\nDerfor gav jeg min ven et svar, som hun vist ikke blev særlig begejstret for. Jeg foreslog hende at vælge med hjertet!\nPernille Poulsen og og ukendt ridder\nNår jeg tøver med at anbefale en rose, så handler det nemlig om kærlighed. Roser er og bliver nogle krævende og lunefulde skabninger, som skal vandes, gødes og pusles om i tide og utide – og så stikker de bare som tak. Hvis man ikke elsker dem højt, så gider man simpelthen ikke finde sig i deres nykker år efter år efter år. Og så ender selv det smukkest anlagte og omhyggeligt planlagte rosenbed som en samling strittende grene med alt for få og små blomster.\nAt være ny rosendyrker kan næsten sammenlignes med at være teenager. Der er godt at lytte lidt til fars og mors (læs eksperternes) råd - men man slipper nu sjældent for at kysse nogle stykker i sin søgen efter den bedste.\nI kærlighedslivet ender vi forhåbentlig med at finde den eneste ene. I rosenbedet er det derimod godt at have et vist udvalg. Der er nemlig intet, der varer evigt, og roser har det med at bukke under for frost og kulde. Er der 5 ens roser i bedet, kan det være svært at sætte en ny ind i flokken. Er der derimod 5 forskellige, kan en ny ligefrem gøre bedet smukkere.\nOg sagen er jo, at vi kan elske på mange måder. Tilsammen danner vores ægtefælle, børn, venner, søskende og forældre en spraglet skare, der fylder os med glæde. Sådan synes jeg også, at et dejligt og personligt rosenbed skal være.\nMåske er du ikke enig? I så fald er der en række link under nedenstående foto. Så kan du jo gå opdagelse og hvem ved – måske forelsker du dig eller finder et par gode venner på vejen :-)\nHøjreklik på linket og åbn i nyt vindue - ellers er det svært at finde tilbage :-)\nSådan dyrker du roser på sandjord\nNæsten alt, hvad der er værd at vide om roser\nStorblomstrede roser - mest for nørder\nIndsendt af Inge Futtrup kl. 09.55\nSå gik december med snedriver og knæskade – og januar forsvandt i influenza og computerbøvl. Det er den slags modgang, som spirituelle mennesker kalder for sammenbrud før gennembrud, og måske har de ret. For nu er glæden, energien og forårsblomsterne jo begyndt at pible frem overalt, og pludselig er livet fyldt med løfter.\nJeg elsker at pusle i haven på denne årstid. Der er ikke ret meget at lave, og hver lille forandring sker stille og roligt. Der er tid til at følge med i alle detaljerne og nyde hvert eneste fremskridt.\nOm en månedstid begynder alt at gå så stærkt, men her i februar kan jeg nå at hilse på hver enkelt blomst. Måske er det derfor, jeg holder så meget af de små ukuelige erantis. Hvert år følger jeg dem jo intenst fra det første glimt af de bøjede men kraftfulde nakker, der dukker op af den frosne jord.\nMit staudebed er fyldt med erantis, og i sidste uge hyggede jeg mig med at fjerne staudetoppene, så alle de små gule knopper kan få lys og luft.\nMange stauder har ganske vist bedst af at beholde toppen hele vinteren. Den fungerer jo som en beskyttende dyne mod frost og kulde. Så derfor har jeg kun robuste stauder, som ikke tager skade af at miste den lune dyne midt om vinteren. Det er blandt andet storkenæb, tidselkugle, løvefod, skt hansurt, haveiris, sporebaldrian, pæoner, gyldenris og asters.\nSamtidig med at jeg fjerner staudetoppene, snupper jeg også lidt ukrudt og græs, som har forvildet sig ind i bedet.\nNår jeg luger, bruger jeg udelukkende ”klør 5”. Muldjord er nemlig fyldt med millioner af ukrudtsfrø, der ligger i dvale, og når man hakker, skuffer, river eller roder i jorden på anden vis, vågner en del af frøene og begynder at spire. Det sker ikke, når man håndluger. Desuden er det lettere at få alle rødderne op ved at trække i ukrudtet fremfor at hakke det over.\nDet er så hyggeligt at gå og nusse i haven, og i år har jeg endda selskab af en nysgerrig medhjælper :-) Lille Iglo er bare 5 måneder, og hvis jeg bliver lidt for målrettet i mit arbejde, skal han nok minde mig om, at livet er en leg. Lad nu den rosensaks ligge, insisterer han, og sådan en opfordring kan jeg da ikke afslå.\nSå rosensaks og stauder må vente, mens jeg følger efter Iglo ned i baghaven, hvor de smukke påskeklokker står på spring. Åh, de må nydes i al deres spinkle sarthed. Så forunderligt fine og næsten gennemsigtige. Ganske som ægte prinsesser bør være. Men samtidig bomstærke og hårdføre nok til at klare den kulde, som truer lige om hjørnet.\nDet får mig endnu engang til at tænke på de kloge ord om sammenbrud før gennembrud – og livets evige vekslen mellem modgang og medgang. Næste gang sygdom og besvær holder mig nede, vil jeg huske de sarte påskeklokkers styrke og glæde mig, til solen atter skinner.\nMange spæde forårshilsner\nIndsendt af Inge Futtrup kl. 12.41


Guide til din favorite statement-accessory: Solbrillen - NBC\nGuide til din favorite\nMirror, mirror… I do look awesome in shades… right? Aprilsolen titter frem, og det er endelig tid til at sætte solbrillerne på næsen.\nSolbriller er vores all-time favorite statement-accessory, som fuldender dit look og giver dig et cool udtryk. Invester i et par lækre klassiske solbriller, som du kan bruge i mange år frem, eller hop på sæsonens tendenser med de vildere farver og sjove skildpaddemønstre. Går du efter de helt fashionable solbriller? Køb et par i glas, der er så gennemsigtigt, at du kan have dem på indendørs.\nBliv inspireret af sæsonens solbriller\nFind sæsonens mest cool solbriller her, hvor vi har samlet alle de seje solbriller fra Nørrebro Bycenter, og bliv guidet til, hvilke farver, former og størrelse, der passer til dig og din ansigtsfacon nederst.\nSolbriller fra Alexander Mcqueen, THIELE, 1.573 kr., Polo fra Junk de Luxe, TØJEKSPERTEN, 399 kr.\n1. Solbriller fra Gucci, THIELE, 1.950 kr. 2. Solbriller fra Alexander McQueen, THIELE, 1.573 kr. 3. Solbriller, VERO MODA, 129,95 kr.\n1. Solbriller fra Rayban, THIELE, 2.098 kr. 2. Solbriller, H&M, 79,95 kr. 3. Solbriller fra Gucci, THIELE, 2.845 kr. 4. Solbriller fra Zadig & Voltaire, THIELE, 1.998 kr. 5. Solbriller fra Rayban, THIELE, 1.448 kr.\nSolbriller, VERO MODA, 129,95 kr., Armbånd fra Michael Kors, VIBHOLM GULD OG SØLV, 1.695 kr., Stilletter, LADY SHOE COMPANY, 249,95 kr.\nSolbriller fra Gucci, THIELE, 1.950 kr., Kjole, VERO MODA, 379,95 kr., Armbånd, ONLY, 79,95 kr. pr. stk.\nSolbriller fra Rayban, THIELE, 1.348 kr., Skjorte fra Bruun & Stengade, BRDR. SIMONSEN MENSWEAR, 400 kr\n3 tips til valg af solbriller:\n1. Formen: De overordene regler er, at de runde solbriller går til de fleste ansigter, mens de dråbeformede er gode til mindre og smalle ansigter, og de firkantede solbriller er perfekte til runde og store ansigter.\n2. Størrelsen: Køb altid lidt for store, frem for lidt for små, og for brede frem for for smalle. Solbrillerne må nemlig ikke sidde for tæt på ansigtet, da det hurtigt kommer til at se ud som om, du er nærsynet.\n3. Farven: Har du lyst hår og kolde hudtoner, så gå efter de sorte eller lys skildpaddemønster. Har du rødt hår eller rødlige toner, så prøv de rødbrune eller gyldne kobberfarvede mønstre. Grøn og brun passer også rigtig godt. Er du mørkhåret eller har en gylden hudtone, så gå efter bronze og mørk skildpaddemønster.\nSolbriller fra Celine, THIELE, 2.898 kr., Bluse, H&M, 129 kr.\n1. Solbriller fra Rayban, THIELE, 1.298 kr. 2. Solbriller fra Rayban, THIELE, 1.448 kr. 3. Solbriller fra Zadig & Voltaire, THIELE, 1.798 kr. 4. Solbriller fra Emporio Armani, THIELE, 1.440 kr.\nPsst.. Find den helt perfekte solbrille hos Thiele\nEr du i tvivl om, hvilken form du skal gå efter, eller drømmer du bare om et par solbriller, der er indstillet lige til dit ansigt? Så kan du altid tage forbi Thiele i Nørrebro Bycenter. Her kan du nemlig få indstillet solbrillerne, så de sidder præcist, som de skal.


Stipendier for kulturformidlere - Goethe-Institut Dänemark\nStipendier for kulturformidlere\nGoethe-Institut Dänemark udbyder hvert år to stipendier til sprogkurser i Tyskland. Disse stipendier tildeles danske kunst- og kulturformidlere, kulturjournalister eller influencer som gennem deres virke bidrager til internationalt, kulturelt samarbejde. Stipendiet omfatter et 2 eller 4 ugers gruppekursus inkl. logi ved et Goethe-Institut i Tyskland.\nAnsøgningsdetaljer: Skriftlig ansøgning inkl. motivation, arbejdserfaring, tyskkendskab og en begrundelse for relevansen af stipendiet for det dansk-tyske kultursamarbejde. OBS: Ansøgningsformularen udfyldes bedst på en PC. Desværre bliver formularen ikke vist korrekt på mobile enheder eller MAC. Kontakt os gerne, hvis der er problemer.\nAnsøgnigsfristen for 2022 er udløbet, fra august 2022 kan du ansøge om stipendier i 2023.\nAbsøgningsformular (PDF, 323 kB)\nStipendier for tysklærere\nStipendier for tysklærere på forskellige videreuddannelseskurser i Tyskland.\nAt lære tysk ved Goethe-Institutterne i Tyskland er mere end et sprogkursus: det er din chance for at opdage et land og dets kultur, for at lære menneskene og deres hverdag nærmere at kende og for at få nye erfaringer.